3. ”Monikansallisella Yritysryhmittymällä” tarkoitetaan kaikkia ryhmittymiä, joissa on kaksi tai useampi yritystä, joiden verotukselliset kotipaikat ovat eri lainkäyttöalueilla, tai joissa on yritys, jonka verotuksellinen kotipaikka on yhdellä lainkäyttöalueella ja jonka toisella lainkäyttöalueella sijaitsevan kiinteän toimipaikan kautta harjoittama liiketoiminta on verollista, ja jotka eivät ole Soveltamisalan Ulkopuolisia Monikansallisia Yritysryhmittymiä.

a) se omistaa suoraan tai välillisesti riittävästi pääomaa tällaisen Monikansallisen Yritysryhmittymän yhdessä tai useammassa muussa Monikansalliseen Yritysryhmittymään Kuuluvassa Yhteisössä, minkä vuoksi sen on verotuksellisen kotipaikkansa lainkäyttöalueella yleisesti sovellettavia kirjanpitoperiaatteita noudattaen tehtävä Konsernitilinpäätös tai minkä vuoksi sen olisi tehtävä tällainen Konsernitilipäätös, jos sen omapääomaosuuksilla käytäisiin kauppaa sen verotuksellisen kotipaikan lainkäyttöalueen arvopaperipörssissä;

b) tällaisessa Monikansallisessa Yritysryhmittymässä ei ole muuta Yritysryhmittymään Kuuluvaa Yhteisöä, joka omistaisi suoraan tai välillisesti a alakohdassa tarkoitettua pääomaa ensin mainitussa Yritysryhmittymään Kuuluvassa Yhteisössä.

8. ”Sijaisemoyhtiöllä” tarkoitetaan Monikansalliseen Yritysryhmittymään Kuuluvaa Yhteisöä, jonka asianomainen Monikansallinen Yritysryhmittymä on nimittänyt Perimmäisen Emoyhtiön ainoaksi sijaiseksi antamaan maakohtaisen raportin Monikansallisen Yritysryhmittymän puolesta Yritysryhmittymään Kuuluvan Yhteisön verotuksellisen kotipaikan lainkäyttöalueella, edellyttäen että yksi tai useampi II jakson 1 kohdan b alakohdassa vahvistetuista edellytyksistä täyttyy.

9. ”Verovuodella” tarkoitetaan vuotuista tilikautta, jolta Monikansallisen Yritysryhmittymän Perimmäinen Emoyhtiö tekee tilinpäätöksensä.

10. ”Raportoitavalla Verovuodella” tarkoitetaan Verovuotta, jonka rahoitukselliset ja operatiiviset tulokset on otettu huomioon 8 aa artiklan 3 kohdassa tarkoitetussa maakohtaisessa raportissa.

11. ”Ehdot Täyttävällä Toimivaltaisten Viranomaisten Sopimuksella” tarkoitetaan sopimusta, joka on tehty jonkin Kansainvälisen Sopimuksen osapuolina olevien EU:n jäsenvaltioiden valtuutettujen edustajien ja unionin ulkopuolisten lainkäyttöalueiden välillä ja joka edellyttää maakohtaisten raporttien automaattista vaihtamista osapuolten lainkäyttöalueiden välillä.

12. ”Kansainvälisellä Sopimuksella” tarkoitetaan Veroasioissa Annettavasta Keskinäisestä Virka-avusta Tehtyä Monenvälistä Yleissopimusta, mitä tahansa kahden- tai monenvälistä Veroyleissopimusta tai mitä tahansa Verotietojen Vaihtamista Koskevaa Sopimusta, jonka osapuoli asianomainen jäsenvaltio on ja jonka ehdoissa määrätään oikeudellinen toimivalta verotietojen vaihtamiselle, myös tällaisten tietojen automaattiselle vaihtamiselle, lainkäyttöalueiden välillä.

13. ”Konsernitilinpäätöksellä” tarkoitetaan Monikansallisen Yritysryhmittymän tilinpäätöstä, jossa Perimmäisen Emoyhtiön ja Yritysryhmittymään Kuuluvien Yhteisöjen omaisuuserät, velat, tulot, menot ja kassavirrat esitetään ikään kuin kyseessä olisi yksi taloudellinen yksikkö.

14. Ilmaisua ”Järjestelmällinen Laiminlyönti” sovelletaan ainoastaan unionin ulkopuolisiin lainkäyttöalueisiin ja sillä tarkoitetaan, että lainkäyttöalueella on jäsenvaltion kanssa tehty voimassa oleva Ehdot Täyttävä Toimivaltaisten Viranomaisten Sopimus, mutta se on keskeyttänyt automaattisen tietojenvaihdon (ja keskeyttämisen syy ei ole kyseisen Sopimuksen ehtojen mukainen) tai muutoin jättää toistuvasti antamatta jäsenvaltiolle hallussaan olevia sellaisten Monikansallisten Yritysryhmittymien maakohtaisia raportteja, joilla on Yritysryhmittymään Kuuluvia Yhteisöjä kyseisessä jäsenvaltiossa.

II JAKSO

YLEISET RAPORTOINTIVAATIMUKSET

1. Yritysryhmittymään Kuuluvan Yhteisön, jonka kotipaikka on jäsenvaltiossa ja joka ei ole Monikansallisen Yritysryhmittymän Perimmäinen Emoyhtiö, on annettava maakohtainen raportti sen Monikansallisen Yritysryhmittymän Raportoitavalta Verovuodelta, jossa se on Yritysryhmittymään Kuuluva Yhteisö, jos seuraavat kriteerit täyttyvät:

a)yhteisön verotuksellinen kotipaikka on jossakin jäsenvaltiossa;

b)jokin seuraavista edellytyksistä täyttyy:

i. Monikansallisen Yritysryhmittymän Perimmäisen Emoyhtiön ei tarvitse antaa maakohtaista raporttia verotuksellisen kotipaikkansa lainkäyttöalueellaan;

ii. Perimmäisen Emoyhtiön verotuksellisen kotipaikan lainkäyttöalueella on voimassa oleva Kansainvälinen Sopimus, jonka osapuoli asianomainen jäsenvaltio on, mutta sillä ei ole sellaista voimassa olevaa Ehdot Täyttävää Toimivaltaisten Viranomaisten Sopimusta, jonka osapuoli asianomainen jäsenvaltio olisi, siihen määräpäivään mennessä, joka vahvistetaan Raportoitavaa Verovuotta koskevan maakohtaisen raportin antamiselle 8 aa artiklan 1 kohdassa;

iii. Perimmäisen Emoyhtiön verotuksellisen kotipaikan lainkäyttöalue on syyllistynyt Järjestelmälliseen Laiminlyöntiin, josta asianomainen jäsenvaltio on ilmoittanut sellaiselle Yritysryhmittymään Kuuluvalle Yhteisölle, jonka verotuksellinen kotipaikka on kyseisessä jäsenvaltiossa.

Kun samassa Monikansallisessa Yritysryhmittymässä on useampi kuin yksi Yritysryhmittymään Kuuluva Yhteisö, jonka verotuksellinen kotipaikka on unionissa, ja jokin b alakohdassa vahvistetuista edellytyksistä täyttyy, Monikansallinen Yritysryhmittymä voi nimetä jonkin näistä Yritysryhmittymään Kuuluvista Yhteisöistä antamaan 8 aa artiklan 1 kohdassa säädetyn maakohtaisen raportin miltä tahansa Raportoitavalta Verovuodelta 8 aa artiklan 1 kohdassa säädetyssä määräajassa ja ilmoittamaan asianomaiselle jäsenvaltiolle, että raportin antamisen tarkoituksena on täyttää kaikkien sellaisten Yritysryhmittymään Kuuluvien Yhteisöjen raportointivaatimukset, jotka kuuluvat tällaiseen Monikansalliseen Yritysryhmittymään ja joiden verotuksellinen kotipaikka on unionissa. Kyseisen jäsenvaltion on 8 aa artiklan 2 kohdan nojalla annettava vastaanotettu maakohtainen raportti tiedoksi mahdolliselle muulle jäsenvaltiolle, jossa maakohtaisen raportin sisältämien tietojen mukaan Raportoivan Yhteisön Monikansallisen Yritysryhmittymän yhden tai useamman Yritysryhmittymään Kuuluvan Yhteisön verotuksellinen kotipaikka sijaitsee tai jossa kiinteän toimipaikan kautta harjoitettu liiketoiminta on verollista.

2. Poiketen siitä, mitä 1 kohdassa säädetään, kun yhtä tai useampaa 1 kohdan b alakohdassa vahvistettua edellytystä sovelletaan, 1 kohdassa kuvatun yhteisön ei tarvitse antaa maakohtaista raporttia miltään Raportoitavalta Verovuodelta, jos Monikansallinen Yritysryhmittymä, jossa se on Yritysryhmään Kuuluva Yhteisö, on antanut maakohtaisen raportin saataville 8 aa artiklan 3 kohdan mukaisesti tällaiselta Verovuodelta sellaisen Sijaisemoyhtiön kautta, joka antaa maakohtaisen raportin verotuksellisen kotipaikkansa lainkäyttöalueen veroviranomaiselle 8 aa artiklan 1 kohdassa eriteltynä päivänä tai sitä ennen ja joka, silloin kun sen verotuksellinen kotipaikka on unionin ulkopuolisella lainkäyttöalueella, täyttää seuraavat edellytykset: